Garanti BBVA România primește un împrumut de 10 milioane de euro de la BSTDB, pentru a sprijini mediul de afaceri local
Garanti BBVA România obține un împrumut subordonat de 10 milioane de euro de la Banca pentru Comerț și Dezvoltare a Mării Negre (BSTDB). Cu o maturitate de  șapte ani, această finanțare va fi utilizată pentru scopurile generale corporative ale Garanti BBVA România, inclusiv pentru extinderea portofoliului de credite acordate de bancă mediului de afaceri local.